Tamuɣli-s, acmumeḥ-ines, acebbub-is mi ara tyawi waḍu ad d yesban timegreḍt-is, yakk ijeṛṛiḍen-nni imecṭaḥ i yellan deg udem-is, am wiwel amecṭuḥ n yijerriḍen-agi, yesnecraḥayiyi, yessenḥewwal-iyi, yeslubuy-iyi. Tejbed-iyi s usɣal-ines akked lexdayem-is, ula si llebsanni i tella telsa, tettawi leɛqel. Ebɣiɣ ad waliɣ amendil-is ɣef uraku, ilemḍad-ines ttuḍeqqren ɣef ukersi. Ttbanent-iyi-d tkessiwin-ines ulac tid id-ten-t yettaken anzi. Ulac win yesɛan lemḍellat i tesɛa.